אם אתם רוצים להפיק את המירב מהבריכה ולהאריך את תוחלת החיים שלה, חשוב להקפיד על ניקוי תקופתי ותחזוקה נכונה שלה בלי להתעצל, לחפף ולעגל פינות. כשמדובר בתחזוקה של הבריכה הביתית שלכם- עקביות, התמדה ועירנות הם שם המשחק. רחצה במים מעופשים ומלוכלכים היא לא רק חוויה דוחה ולא נעימה, אלא גם עלולה לסכן את בריאותכם. לכן, חשוב להפעיל את משאבת הסינון של הבריכה מדי יום ולדאוג לחטא ולנקות את המים על פי הוראות והנחיות היצרן. לאחר כל שימוש בבריכה, חשוב "לדוג" את כל הפסולת, העלים והלכלוך מהמים בעזרת רשת ניקוי מיוחדת. כשאינכם משתמשים בבריכה חשוב לאטום אותה עם כיסוי עליון שימנע חדירת לכלוך, חרקים, עלים יבשים ואורחים לא רצויים אחרים. תהיו עם היד על הדופק ותבדקו את תקינות דפנות הבריכה ומערכת הסינון והחיטוי שלה כדי לבדוק שהן עובדות בשיא היעילות וללא תקלות. בריכות מתנפחות צנועות וקטנות יותר דורשות פחות תחזוקה, אבל אל תשכחו שתצטרכו להתעסק עם ריקון ומילוי חוזר של המים לאחר כל שימוש.